tomron87/hebrew-wikipedia-sentences-corpus huggingface dataset:
הארגון האוסטרלי OII Australia טוען כי בעוד רוב האינטרסקסואלים אינם טרנסג'נדרים, הניסיון או הסיכון של "טיפולים רפואיים לא-רצוניים על מנת לכפות מאפיינים מיניים סטריאוטיפיים" הופך את השימוש במונח "סיסג'נדר" לבעייתי, ללא קשר לזהות המגדרית.
סיס פפואה או סלנגנה (שם מדעי: Collocalia) הוא סוג של עופות ממשפחת הסיסיים שבסדרת הסיסאים החיים בדרום-מזרח אסיה ובאוסטרליה.
הם שייכים לשבט סיסונים (Collocaliini) בו ארבעה סוגים.
סיסים אלה הם עופות קטנים ביותר והקטנים במיני המשפחה כשהמין Collocalia troglodytes הוא המין הקטן ביותר במשפחת הסיסיים ואורכו 9 ס"מ בלבד.
הם מעופפים רוב הזמן וכנפיהם בצורת חרמש העוזרת לעוף ולפנות במהירות כדי לתפוס מזון ולהתחמק מטורפים.
סיסים אלה פולטים קולות ללא הרף.
נוצותיהם שחורות ומקורם זעיר ביותר.
הסיסים מקננים בחבורות תחת סלעים וצוקים או מערות.
פרט לעונת הקינון הם אינם נוחתים לעולם, ישנים במעוף ותופסים חרקים במהירות.
הם קרובים למיני סיס קיני המאכל (Aerodramus) שבעבר היה שייך לסוג זה.
סיס קיני המאכל המכונה גם סלנגנה (שם מדעי: Aerodramus) הוא סוג של עופות ממשפחת הסיסיים שבסדרת הסיסאים החיים בדרום-מזרח אסיה, באוקיאניה ובאוסטרליה.
הם שייכים לשבט סיסונים (Collocaliini) בו 4 סוגים.
בעבר כל מיני הסוג נכללו בסוג סיס פפואה.
סיסים אלו הם העופות היחידים למעט הגואשרו היודעים להשתמש באקולוקציה (איכון הד).
הם מפיקים קולות נקישה במקוריהם, וההד המוחזר מסייע להם להתמצא ולנוע בתוך מערות חשוכות.
הסיסים מתקבצים במערות בלהקות גדולות ובונים את קיניהם כמעט אך ורק מהרוק שלהם.
במספר מדינות באסיה מייצרים מרק ייחודי מקינים אלה.
עקב הביקוש למרק זה, הנחשב למעדן, התפתח מקצוע של איסוף קנים, המתבצע על ידי מטפסים שהתמחו בתחום זה.
הם סורקים את מושבות הסיסים במערות ואוספים קני-רוק ריקים.
איסוף יתר עלול להשפיע לרעה על מושבות הסיסים, לכן יש פיקוח וביקורת על עבודתם של אספני הקנים.
הסלנגנות הם עופות קטנים באורך 9-16 ס"מ ובעלי נוצות שחורות ואפורות.
כמו מרבית הסיסים הם כמעט ולא נוחתים על הקרקע ומשיגים את כל מזונם באוויר וכן ישנים ומזדווגים באוויר.
סיסוריים (שם מדעי: Clariidae), היא משפחה של דגי מים מתוקים מסדרת השפמנונאים החיים בנהרות ברחבי אסיה.
דגים אלו יכולים להגיע לאורך של 2 מטר ולהם סנפירים קטנים, זנב מפוצל וראשים ענקיים בעלי שפמים ישרים.
הם חשים בתנועה סביבם על ידי שפמיהם.
רבים מהם כהים ומוסווים במים והם יכולים לנשום אוויר.
הם חיים בטבע בנהרות ואגמים מטורקיה וסוריה עד לסין ולבורנאו.
הם צמודי קרקעית וחיים בנהרות מלאי סחופת, בשל כך קשה להבחין בהם במקרים רבים.
המין שפמנון תניני ענק הוא מין ענקי המגיע לאורך 2 מטר וחי בנהרות דרום מזרח אסיה.
מאמינים שדג זה ניזון מאנשים ששוחים בנהר.
סיס שחור גדול (שם מדעי: Cypseloides senex) הוא מין של עוף ממשפחת הסיסיים המצוי באמריקה הדרומית באזורים הטרופיים.
זהו סיס גדול יחסית באורך 18 ס"מ, בעל כסות שחורה עם ראש חיוור ועיניים גדולות.
רגליו, כמו של שאר הסיסים קטנות וגמדיות ועוזרות רק להיצמד לסלעים.
הסיס מצוי בעיקר סביב ברזיל וגם בצפון ארגנטינה, בוליביה ופרגוואי.
הוא מצוי ביערות טרופיים, יערות סובטרופיים ויערות שפילה ותפוצתו רחבה מאוד.
הוא ניזון מחרקים אותם הוא תופס באוויר.
חלק מסיסים אלה חיים קרוב למפלי איגואסו שבדרום ברזיל.
סיסים אלה כה קלים ומהירים שהם יכולים להתעופף מבעד למים ולקנן על הקירות הסלעיים שמאחוריו, בלי שאף טורף יוכל להגיע אחריו לקנים.
הקנים נבנים על ידי חומרים מעופפים שהסיס אוסף במעופו.
דוס אוחוס (בספרדית: Dos Ojos, מילולית: "זוג עיניים"; רשמית סיסטמה דוס אוחוס, Sistema Dos Ojos) היא מערכת מערות מוצפות הממוקמות בצפון טולום, על החוף הקריבי של חצי האי יוקטן, במדינת קינטנה רו, מקסיקו.
חקר המקום החל בשנת 1987 ועודנו ממשיך.
החלק שנסקר במערכת המערות הוא בהיקף של 82 ק"מ וידוע על 28 כניסות בולענים, שנקראות בשפה המקומית סנוטות.
דוס אוחוס משתרעת במקביל ומצפון למערכת המערות סאק אקטון.
דוס אוחוס נמנית עם עשרת, אם לא בין שלוש, מערכות המערות התת-ימיות הארוכות ביותר בעולם מאז שנות ה-80. דוס אוחוס מכילה את קטע המערה הידוע העמוק ביותר קינטנה רו שעומקו 119.1 מטר הנמצא ב"בור" שהתגלה בשנת 1996 על ידי חוקרי המערות שעשו את כל הדרך מהכניסה הראשית כ-1,500 מטר משם.
הקטעים העמוקים כוללים את "חדר וקולה", "המעבר מעבר לבסיס הראשי", "חדר ג'יל" ו"מעבר הדור הבא".
באוגוסט 2012 דוס אוחוס חוברה בדרך היבשה לסיסטמה סאק אקטון.
במרץ 2014 האורך הכולל של המערכת המשולבת הוערך ב-319.05 מטרים.
השם דוס אוחוס מתייחס לשתי סנוטות שכנות המתחברות לתוך חלל מערה גדול מאוד, המשותף בין השתיים.
שתי סנוטות אלה נראות כמו זוג עיניים גדולות לתוך קרקע.
חקר מערכת המערות במקור החל דרך סנוטות אלה.
מערכת המערות התת-קרקעיות של דוס אוחוס הוצגה ב-2002 בסרט IMAX, מסע לתוך מערות מדהימות, וב-2006 ב-BBC/ערוץ דיסקברי בסדרת עולם מופלא.
חלקים מהסרט ההוליוודי מ-2005 המערה צולמו במערכת המערות דוס אוחוס.
טמפרטורת המים היא 25 מעלות צלזיוס לאורך כל השנה, והעומק המרבי ליד הסנוטות בדוס אוחוס הוא כ-10 מטרים.
המים צלולים במיוחד כתוצאה של מי גשמים שעוברים סינון דרך אבן גיר, ושיש מעט מאוד עפר באזור זה היות שאבן הגיר מאוד טהורה.
ישנם כמה סוגים של דגים חיים במערה, כשהאורך של רובם לא עולה על 10 סנטימטרים, ולפחות שני מינים של שרימפס החי במים מתוקים.
הסנוטות של דוס אוחוס הן אתר פופולרי לשנורקלינג ולצלילת מערות בו מבקרים בדרך כלל מאה או יותר תיירים ביום.
רוב הצלילות הן בעומק 5–7 מטרים.
צלילת המערות המודרכת כוללת על פי רוב שתי צלילות ביום אחד, באורך 45 דקות כל אחת בתוספת מרווח של 60 דקות על פני השטח.
ניתן לעבור מתחת למים לתוך סנוטה נוספת סמוכה בשם "מערת העטלף", שגם היא משמשת לשנורקלינג.
הראות טובה, ובדרך כלל מוגבלת על ידי האור הזמין מאשר שקיפות המים.
ב-3 בנובמבר 2010, דוס אוחוס אירחה את שבירת השיא של קרלוס קוסטה בצלילה חופשית.
קוסטה שחה 150 מטר בנשימה אחת והפך למחזיק שיא גינס על "המרחק הארוך ביותר שנשחה מתחת למים בנשימה אחת (מים פתוחים)".
סיסה מאריאם קאידמה סידיבה הייתה ראש ממשלת מאלי מאפריל 2011 ועד מרץ 2012. היא הייתה האישה הראשונה בתפקיד והודחה בהפיכה צבאית.
סידיבה נולדה בטימבוקטו ולמדה בגונדאם.
היא סיימה לימודים גבוהים במינהל ציבורי מבית הספר הלאומי למינהל.
בשנים 1989-1974 עבדה בשירות המדינה במשרד הממשלתי לפיקוח על חברות ממשלתיות ובשנת 1987 מונתה לעוזרת השר.
עם כינון הדמוקרטיה במדינה בשנת 1991 מונתה סידיבה ליועצת מיוחדת לנשיא המדינה אמדו טומני טורה.
באוגוסט 1991 מונתה לממשלה ועמדה בראש המשרד לתכנון ושיתוף פעולה בינלאומי.
במאי 1992 מונתה בנוסף לתפקיד שרת החקלאות.
בשני התפקידים החזיקה תקופה קצרה, עד יוני 1992.
בשנים 1993–2000 הייתה מזכ"ל הוועדה הבין-ממשלתית למאבק בתופעת המידבור של חבל הארץ סאהל.
בקיץ 2001 מונתה שוב כיועצת לנשיא טורה, בשנת 2002 כיהנה תקופה קצרה כשרה לפיתוח כפרי ובשנת 2003 מונתה לנשיאת תאגיד הטבק הממשלתי SONTAM.
במרץ 2011 מונתה על ידי הנשיא טורה לתפקיד ראש הממשלה והיא הייתה האישה הראשונה שמונתה לתפקיד.
המינוי היה שנוי במחלוקת ציבורית עקב אלמוניותה ונתפס בין היתר כתרגיל למשיכת קולות נשים בבחירות שנועדו להתקיים בשנת 2012, אך חילופי השלטון לבסוף הוקדמו בהפיכה צבאית שהתקיימה במרץ 2012 וסידיבה הוחזקה במהלכה במעצר במחנה צבאי.
סידיבה מתה ב-6 בנובמבר 2021. הותירה אחריה בעל וארבעה ילדים.
סיסה היה שם משפחתה לאחר הנישואין.
סיס חוורוור (שם מדעי: Apus pallidus) היא עוף קטן הדומה במראה החיצוני לסנונית הרפתות או סנונית הערים אך איננו שייך לסדרה ציפורי שיר אלא לסדרת הסיסאים.
הדמיון הרב בין הקבוצות הוא תוצאה של אבולוציה מתכנסת המשקף סגנונות חיים דומים.
השם המדעי של מין זה מורכב משם הסוג, Apus, שפירושו "סיס" בלטינית, שנחשבה בעבר על ידי הקדמונים לסוג של סנונית בלי רגליים (מיוונית עתיקה α, a, "בלי", πούς, pous, "רגל"), ו-pallidus בלטינית "חיוור".
הם לעולם לא מתיישבים על הקרקע באופן טבעי.
סיסים מבלים את רוב חייהם באוויר וניזונים מחרקים שהם תופסים בעזרת המקור.
הם שותים תוך כדי תעופה.
הסיס החוורוור חולף בישראל בעת הנדידה שלו והוא נחשב לחולף מצוי בכל חלקי הארץ.
סיס חוורוור תואר לראשונה על ידי חוקר הטבע האנגלי ג'ורג' ארנסט שלי ב-1870.
מוטת הכנפיים של מין זה היא 44 ס"מ ואורך גופו היא בין 16–18 ס"מ.
מין זה דומה מאוד לסיס החומות וניתן להבדיל ביניהם רק מסקירה קפדנית.
כמו לסיס החומות, זנבו קצר ומפוצל וכנפיו ארוכות מאוד ומתעקמות אחורה ומזכירות בצורתן סהר או בומרנג.
הסיס החוורוור הוא כהה לגמרי חוץ מכתם לבן גדול על גרונו אשר לעיתים קרובות ניתן להבחין בו מרחוק.
הוא מעט גדול וחום יותר מסיס החומות.
בנוסף, נוצות כנפיו, חלקיו התחתונים ואחוריו מעט בהירות יותר.
בטנו בעלת מראה קשקשים מעט בולט יותר ואופן תעופתו קצת שונה.
קול קריאתו צרוד וחזק בדומה לסיס החומות.
הסיס החוורוור מתרבה על צוקים וגגות סביב הים התיכון ועל האיים הקנריים ומדיירה, ומטיל שתי ביצים בכל פעם.
כמו הסנונית, הוא נודד גם כן, את החורף הוא מעביר בדרום אפריקה או בדרום מזרח אסיה.
הוא נחשב נדיר צפונית לאזורי הרבייה שלו, אם כי ייתכן שלא תועדו באזורים אלה בשל קשיים בזיהוי.
מכיוון שטווח תפוצתו דרומי יותר, מגיע הסיס החוורוור מוקדם יותר ועוזב מאוחר יותר מהמין הדומה לו, סיס החומות.
בישראל נחשב הסיס החוורוור לחולף מצוי בכל רחבי הארץ.
הוא נצפה דוגר סביב ים המלח ובמקומות נוספים לאורך הבקע במדבר יהודה ובערבה.
מספר פריטים נצפו חורפים בדרום הארץ ובמזרחה.
סיקסטוס פרדיננד מריה איגנציו אלפרד רוברט, נסיך בורבון-פארמה (; 1 באוגוסט 1886 - 14 במרץ 1934) היה בנו של רוברטו הראשון, דוכס פארמה ואחיה של זיטה, קיסרית אוסטריה ומלכת הונגריה.
הוא נודע בעיקר בשל תפקידו הפעיל ב"פרשת סיסטו" - ניסיון של האימפריה האוסטרו-הונגרית לצאת ממלחמת העולם הראשונה באמצעות כריתת ברית נפרדת עם מדינות ההסכמה.
סיסטו נולדה ב-1 באוגוסט 1886 בטירת ורטאג שבשווייץ.
סבא מצד אמא שלו היה מיגל הראשון, מלך פורטוגל, וסבא רבא מצד אבא שלו היה שארל פרדינן, דוכס ברי.
אביו הודח מכיסאו כשליט פארמה ב-1859, בעקבות איחוד איטליה.
היא ילדה לו שנים עשר ילדים נוספים, אשר סיסטו היה השני מביניהם.
בסך הכל סיסטו היה הבן ה-14 מבין 24 ילדיו של רוברטו.
סיסטו ואחיו למדו לדבר איטלקית, צרפתית, גרמנית, ספרדית, פורטוגזית ואנגלית.
שנה לאחר מכן, אחותו האהובה של סיסטו, זיטה, נישאה לארכידוכס קרל - חבר ילדות של סיסטו.
בעקבות רצח פרנץ פרדיננד ב-1914 הפכו קרל וזיטה ליורשי העצר.
סיסטו יחד עם אחיו סוואריו, חפצו להתגייס לצבא האוסטרו-הונגרי, אולם שינו את דעתם כאשר צרפת נכנסה למלחמה.
עם זאת, באביב 1917 התקרבה המלחמה לשנתה הרביעית, והאימפריה האוסטרו-הונגרית כבר מאסה בה.
זיטה כתבה מכתב לסיסטו, והזמינה אותו לבוא לבקר בחשאי בווינה.
צרפת דרשה לקבל חזרה את אלזס ולורן מידי גרמניה, את שיקום עצמאותה של בלגיה, וכן דרשה שהאימפריה העות'מאנית תמסור את קונסטנטינופול לידי האימפריה הרוסית ושאוסטריה תסיג את כוחותיה מסרביה.
לקרל לא היו בעיות עם תנאים אלו, שלא נגעו ישירות לאימפריה שלו, והוא שלח מסר סודי ובלתי רשמי לנשיא צרפת, אשר בו הוא מודיע על הסכמה עקרונית לשלוש הנקודות הראשונות.
האירוע כולו נודע לימים כ"פרשת סיסטו".
כתוצאה מכך הוחרמו נכסיו של אחיו של סיסטו, אליא, אשר מלכתחילה קיבל את חלק הארי בירושה של אביהם.
סיסטו וסוואריו פנו אל בית המשפט הצרפתי בדרישה לקבל את הנכסים לעצמם.
ב-1925 דחה בית המשפט הצרפתי את דרישותיהם, אך בית המשפט לערעורים הפך את פסק הדין ב-1928. עם זאת, בפועל, ממשלת צרפת מעולם לא החזירה דבר ושילמה פיצויים לאליא.
סיסטו נישא לאריסטוקרטית הצרפתייה הדוויגה דה לה רושפוקו, אשר ילדה לו בת אחת בשם איזבלה.
הנישואים לא קיבלו את אישורו של אליא, אשר שימש כראש בית בורבון-פארמה, ולפיכך רק ב-1959 הכיר הבית באיזבלה כבת לשושלת.
משפחתו של סיסטו התגוררה בצרפת, והוא ערך מספר מסעות לאפריקה.
הוא פרסם חמישה ספרים, ונפטר בפריז ב-14 במרץ 1934 בגיל 47.
סִיסָאק (בקרואטית: Sisak) היא עיר ורשות מקומית במרכז קרואטיה, השוכנת במחוז סיסאק-מוסלאבינה, במפגש הנהרות סאווה וקופה, 57 קילומטרים דרומית-מזרחית לבירה זאגרב.
בתקופת מלחמת העולם השנייה ושואת יהודי יוגוסלביה שכן בפאתי העיר מחנה הריכוז סיסאק לילדים שהיה חלק ממחנה הריכוז יאסנובאץ.
במחנה סיסאק היו כ-7,000 ילדים יהודים וסרבים, ומהם נספו מרעב ומטיפוס הבטן כ-2,000 ילדים.
יישוב עירוני מתועד במקום מהמאה ה-3 עת השתייך האזור לפרובינציית פאנוניה של הקיסרות הרומית.
בהמשך נשלט היישוב על ידי ממלכת קרואטיה וממלכת הונגריה ובמקום הוקם מבצר כחלק מקו החזית נגד פלישת האימפריה העות'מאנית.
במהלך המלחמה הארוכה (1593–1606) עלה בידי כוחות קואליציה בראשות ממלכת הבסבורג להביס את העות'מאנים ולהשתלט על העיר.
ב-1862 נחנך קו מסילת הברזל לזאגרב וסיסאק עברה תנופת פיתוח כלכלי שכלל הגירה משמעותית אליה.
התפתחו בהדרגה תעשיות מתכת וטקסטיל וכן נמל נהר, אשר שימש להעברת הסחורות ומכירתן.
לאחר מלחמת העולם הראשונה נכללה סיסאק בשטחי ממלכת הסרבים, הקרואטים והסלובנים אשר שמה שונה בהמשך לממלכת יוגוסלביה.
בהמשך, נמסר האזור לחזקת ממשלת הבובות של האוסטאשה.
בשלהי 1944 שוחררה העיר על ידי הפרטיזנים של טיטו, ולאחר המלחמה נכללה בשטחי הרפובליקה הפדרלית הסוציאליסטית של יוגוסלביה.
העיר עברה שיקום ותיעוש מחדש והוקמו בה בתי זיקוק לנפט ותעשייה כימית.
כפועל יוצא מכך, פרצה מלחמת העצמאות של קרואטיה, ובמהלכה הופגזה סיסאק מספר פעמים, ומספר אזרחים נהרגו.
לאחר המלחמה נכללה סיסאק בשטחי קרואטיה.
בפאתי העיר פעל מחנה הריכוז לילדים סיסאק.
המחנה הוקם ב-3 באוגוסט 1941 ופעל עד 8 בינואר 1943. בתקופת פעולתו נכלאו בו כ-7,000 ילדים יהודים וסרביים.
כ-2,000 מהם הורעבו למוות, או הודבקו במתכוון באמצעות זריקות בחיידקי טיפוס הבטן ומתו.
מפקד המחנה הקרואטי ד"ר אנטון נאיז'ר, אשר כונה "מנגלה הקרואטי", היה אחראי להדבקת הילדים.
בית העלמין היהודי ניזוק קשות מהפצצות בעלות הברית במהלך מלחמת העולם השנייה.
ב-1960 בוצעו בבית העלמין עבודות חישוף ושיקום ואותרו 150 מצבות.
בראשית המאה ה-21 לאחר תום מלחמת העצמאות של קרואטיה, לא ניתן היה לאתר את בית העלמין.
ישנם שרידי מצבות הפזורות בשטח שככל הנראה היו שייכות לבית העלמין.
נכון לשלהי המאה ה-20 עמד הבניין על תילו ושימש כבית ספר למוזיקה.
סיסבאנג ואנג היה מלך בממלכת לואנג פרבאנג ומאוחר יותר מלך של ממלכת לאוס מ-28 באפריל 1904 ועד מותו ב-29 באוקטובר 1959.
סיסבאנג ואנג נולד בלואנג פרבאנג ב־14 ביולי 1885. אביו היה זכרין, מלך לואנג פרבאנג ואמו הייתה המלכה תונגסי.
הוא התחנך בבית ספר צרפתי בסייגון, ובבית ספר בפריז.
הוא היה ידוע כמלך "פלייבוי".
היו לו 50 ילדים ו 15 נשים, שתיים מהן היו אחיותיו למחצה ואחת מהן הייתה אחיינית.
ארבעה עשר מהילדים מתו בטביעה בנהר המקונג לאחר תאונת שייט.
הוא ירש את אביו כמלך לואנג פרבאנג לאחר מותו של אביו, 25 במרץ 1904. לואנג פרבאנג הייתה אז פרוטקטורט צרפתי בתוך הודו-סין הצרפתית.
הוא עלה על כס המלכות, בארמון המלכותי הישן, לואנג פרבאנג, ב־15 באפריל 1904, והוכתר שם, ב־4 במרס 1905. בשנים הראשונות של שלטונו בנו הצרפתים ארמון מודרני עבורו- הארמון המלכותי של לואנג פרבאנג.
בזמן מלכותו הוא איחד את המחוזות של הטריטוריה ליחידה אחת בשנות השלושים והארבעים.
כל חייו הוא היה תומך מרכזי בשלטון הצרפתי בלאוס, וב־1945 הוא סירב לשתף פעולה עם המורדים הלאומנים הלאויסטים.
הוא הודח כאשר הכריז מנהיג המורדים לאו איסארה על מדינה עצמאית בשם ממלכת לואנג פרבאנג.
באפריל 1946 השתלטו הצרפתים מחדש על לאוס, והוא הוחזר לכס המלכות.
כך הוא היה לראשונה מלך ששלט למעשה על כל מה שנקרא היום לאוס.
עד מותו של סיסבאנג וונג ב־1959 הוא שלט בלאוס במשך 55 שנה.
הוא היה למלך השני ששלט תקופת זמן ארוכה באסיה (הארוך שבהם הוא בהומיבול אדוליאדג' המלך של תאילנד)
כאשר סיסבאנג וואנג חלה, הוא מינה את בנו נסיך הכתר סבאנג וטאנה כיורש עצר.
בנו המשיך את מלכותו לאחר מותו בשנת 1959.
הוא נשרף ונקבר בלואנג ב-1961. במהלך הלוויה גופתו הועברה על ידי עגלת הלוויות המלכותית, עשויה מעץ בגובה 12 מטר עם מרכב מגולף בעל שבעה ראשים.
נציגים רבים השתתפו בהלוויה המדינה כולל נציג בית המלוכה שייצג את תאילנד.
אוניברסיטת סיסבאנג וואנג נקראה על שמו, אך השם בוטל בשנת 1975, כאשר הקומוניסטים השתלטו על לאוס.
מכיוון שניהל מדיניות של עצמאות וניתק את לאוס מהאיחוד הצרפתי, פסליו ניצלו בזמן המהפכה הקומוניסטית ונשארו בלואנג פרבאנג ובווינטיאן.
שני הפסלים שנותרו מתארים אותו בזמן הענקת החוקה לעם בלאוס.
סיסו S-321 (בפינית : Sisu S-321) היא סדרת משאיות קלות ו-אוטובוסים מתוצרת יצרנית הרכב הכבד Oy Suomen Autoteollisuus Ab אשר יוצרו בין השנים 1931–1934 ב-פינלנד.
בין השנים 1934–1931 הורכבו בפינלנד כמה עשרות יחידות של דגם סיסו S-321 מתוצרת "Oy Suomen Autoteollisuus Ab" על בסיס שלדה מהדגמים : וולוו סדרה LV66, וולוו סדרה LV71, "וולוו סדרה LV72".
סיסו S-21 (בפינית : Sisu S-21) היא סדרה של משאיות מתוצרת יצרנית הרכב הכבד Oy Suomen Autoteollisuus Ab אשר במרץ 1948 לאחר ארגון מחדש הפכה ל- Vanajan Autotehdas
דגמי המשאיות יוצרו בין השנים 1955–1943 ב-פינלנד
דגם "סיסו S-21" פותח בתקופה מלחמת ההמשך (אשר הייתה אחת משתי המלחמות (לאחר מלחמת החורף) בין ברית המועצות לפינלנד במהלך מלחמת העולם השנייה, אשר פרצה ב-25 ביוני 1941 והסתיימה ב-19 בספטמבר 1944) עבור כוחות ההגנה הפיניים.
הייצור הסדרתי לא הופעל לפני סיום המלחמה והחברה שנוסדה לייצור בזמן המלחמה ייצרה בסופו של דבר כלי רכב לארגוני מדינה וחברות פרטיות.
רבים מהמשאיות לאחר המלחמה הונעו על ידי מנועי עודפים של צבא ארצות הברית
"S-22K" - יוצרה בעיקר לשוק האזרחי, משקל כולל : 7 טון
סיסו K-50SS (בפינית : Sisu K-50SS) היא משאית כבדה מתוצרת יצרנית הרכב הכבד Oy Suomen Autoteollisuus Ab אשר יוצרה בשנת 1961 ב-פינלנד
דגם ה-"סיסו K-50SS" שימש לצורך הובלה כבדה באתרי בניית תחנות כוח הידרואלקטריות בצפון פינלנד.
"סיסו K-50SS" היא מכלי הרכב לכביש הגדולים ביותר שיוצרו במדינות הנורדיות.
מנוע קדמי - אנכי, מנוע קירור מים
המנוע מצויד ב-"Air-start system" (מערכת התנעה באוויר דחוס היא מקור כוח המשמש לספק את הסיבוב הראשוני להפעלת מנועי טורבינת דיזל וגז גדולים)
מכפיל המומנטים ההידראולי מאפשר העברת מומנט לגלגלים כאשר הרכב עומד דומם, ומאפשר התחלה חלקה.
המהירות המרבית עם היחס הגבוה ביותר היא 10 קמ"ש, המהירות המרבית בזמן נסיעה במעבר היא 55 קמ"ש.
המצמד ההידראולי יכול לשמש להאטה.
בקבינה הכפולה : 2 מיטות ומטבח קומפקטי
סיסו KB-45 (בפינית : Sisu KB-45) היא משאית המוגדרת כמשאית שטח מתוצרת יצרנית הרכב הכבד Oy Suomen Autoteollisuus Ab אשר יוצרה בין השנים 1970–1965 ב-פינלנד
דגם "סיסו KB-45" פותח עבור כוחות ההגנה הפיניים.
18 כלי הרכב הראשונים נמסרו לצבא ההגנה באוגוסט 1965. השימוש העיקרי בהם היה משיכת תותחי הוביצר ותותחי נ"מ.
כוחות הביטחון קיבלו 83 יחידות.
מסגרת הרכב גמישה ומאפשרת לכל גלגל שנוגע בקרקע להאחז בשטח מחוספס
תא הנוסעים עשוי סיבי זכוכית ופלדה מהודק על המסגרת משלוש נקודות
בתא האחסון האחורי - עד 25 נוסעים
קיבולת מכל דלק : 226 ליטר
רדיוס סיבוב - 7.6 מטר
בראש פרויקט בניית דגם "סיסו KB-45" עמד המהנדס "Uoti Hartikainen" שנטל חלק גם בעיצוב הדגם
סיס ואוקס (שם מדעי: Chaetura vauxi) הוא מין של עוף מהיר ממשפחת הסיסיים, החי בטבע באמריקה הצפונית ונודד דרומה לאמריקה המרכזית ולקצה הצפוני של אמריקה הדרומית.
הוא קרוי על שם החוקר האמריקאי ויליאם סנסום ואוקס .
סיס זה קטן יחסית, באורך של 10.7 עד 11.2 סנטימטרים ומשקלו עד 18 גרם בלבד.
הוא מעופף מהיר ביותר בזכות מבנה כנפיו האווירודינמיות והוא חי בלהקות עצומות שכמעט ואינן נוחתות.
ראשו והחלק העליון של גופו ושל כנפיו שחורים בעוד החלק התחתון, הזנב והחזה חומים-בהירים.
שני הזוויגים דומים מאוד וחסרי הבדלים בולטים.
הסיס מצוי בקבוצות החיות מדרום אלסקה עד מרכז קליפורניה, דרום מקסיקו, לצפון חצי האי יוקטן, מזרח פנמה וצפון ונצואלה.
האוכלוסיות של מרכז ארצות הברית נודדות דרומה יותר למדינות אמריקה המרכזית.
לרוב הם חיים בסביבות יערות מחטניים או נשירים ולעיתים בשטחים פתוחים יותר.
הם חיים גם לאורך כמה ערים, העיקרית שבהם היא פורטלנד שבאורגון, שם נמצאת הקהילה הגדולה ביותר שלהם.
הסיסים מתקרבים לארובות בבית הספר היסודי צ'פמן באופן קבוע כל שנה, מה שעוזר להם להתחמם מול טפרטורות קפואות בחוץ.
בתגובה בית הספר החליט להשתמש במערכות החימום שלו כדי שלא לפגוע בארובה ונעזר במערכות חימום חלופיות.
הארובה מיועדת אך ורק עבור הסיסים.
הסיסם בתורם מושכים עופות דורסים כמו נץ קופר ובז נודד הממתינים להם בכניסה לארובות.
גם עשרות צפרים מגיעים לחזות בהמוני הסיסים כל שנה.
הנקבות מקננות רק בחללי עצים או בחורים טבעיים אחרים, אך גם בארובות ועליות גג.
היא מטילה עד 3 ביצים לבנות בין מרץ ליולי.
הסיס הוא עוף להקני הנודד בחבורות שבין 30 פרטים למאות פרטים, לעיתים גם עם סיסים מהמין Streptoprocne zonaris.
סיסים אלה שועטים במהירות דרך האוויר ופולטים קריאות עזות.
הם ניזונים באוויר מחרקים כמו עשים, חיפושיות, צרעות ומטרמיטים ונמלים מכונפים.
סיס לבן-קן (שם מדעי: Aerodramus fuciphagus) הוא מין של סיס מהסוג סיס קיני המאכל או סלנגנה, החי בדרום-מזרח אסיה.
סיס זה הוא שוכן מערות ומהקנים שלו מפיקים מרק קיני ציפורים.
הסיס מגיע לאורך של 14 ס"מ בממוצע, משקלו 15 עד 18 גרם בממוצע והוא בעל כנפיים חרוטיות המתאימות לתמרונים בין חרכים צרים במערות, נוצותיו שחורות עד חומות כהות וקצה הזנב והכנפיים לבנים.
בשל האור המועט במערה הסיס משתמש באקולוקציה חדה, המשמשת בדומה לאקולוקצית עטלפים שלעיתים חיים לצידו.
הסיס מקנן בקבוצות מקנים שהוא מייצר בעזרת רוק נוקשה אותו הוא מדביק היטב לסלע במערה.
הקן יכול להגיע לאורך 6 ס"מ, לעומק 1.5 ס"מ ולמשקל 14 גרם ובו מוטלות 2 ביצים לבנות.
סיס זה הוא פעיל יום הצד חרקים בדומה לסנוניות והוא מעופף מעל מגוון אזורים מחופים ויערות ועד הרים עד גובה 2,800 מטר מפני הים.
אוכלוסיית הסיס מעט נפגעת בשל פועלים המוציאים את הקנים לייצור מרק קני הציפורים, אך באינדונזיה ומלזיה נקבעו חוקים נוקשים הקובעים היתר ללקיחת קנים ריקים בלבד ולאחר עונת הקינון כדי לא לפגוע בסיסים.
סיסבוט (גם: סיסיבוטוס, 565 - פברואר 621) היה מלך הוויזיגותים ושליט היספניה ו משנת 612 ועד מותו.
סיסבוט ניהל מסע מלחמה נגד שרידי הכוחות הביזנטיים בספרד, חיזק את השליטה הוויזיגותית בחבל הבאסקים וב, פיתח קשרים ידידותיים עם הלומברדים של צפון איטליה, וחיזק את הצי שהוקם על ידי קודמו לאוביגילד.
סיסבוט היה ידוע באדיקותו הנאמנה לנצרות הכלקדונית.
בשנת 612, לאחר עלייתו על כס המלוכה, הוא אילץ את נתיניו היהודים להמיר את דתם לנצרות.
בשנת 613 הוציא המלך סיסבוט צו האוסר על יהודים להתגורר בספרד.
רוב היהודים, כ-90 אלף אחרים, נאנסו להתנצר למראית עין.
בשנת 616 הורה להעניש את אותם יהודים שסירבו להתנצר.
סיסבוט היה בקשר עם המלומד והאנציקלופדיסט איזידורוס הבישוף מסביליה.
בנו של סיסבוט, עלה לכס המלכות לאחר מותו.
סיסטיר (; אחיות), המוכרת גם בשם סיגה, בטה ואלין (), היא להקת בנות איסלנדית, המורכבת משלוש האחיות אליסבט, סיגריד'ור ואלין.
היא הוקמה בשנת 2011 יחד עם די ג'יי אוקולוס.
בשנת 2016 ניגנה בפסטיבל גלסטונברי, שנערך מדי שנה בגלסטונברי שבדרום-מערב אנגליה.
לאחר ניצחונה ב-Söngvakeppnin 2022 היא נבחרה לייצג את איסלנד באירוויזיון 2022 עם השיר "Með hækkandi sól".
סיסה סנדרה הוא כדורגלן בלגי המשחק בעמדת הקשר ההתקפי בקבוצת קלאב ברוז'.
סנדרה גדל במחלקת הנוער של קלאב ברוז'.
ב-17 ביולי 2021 ערך את הופעת הבכורה שלו בקבוצה הראשונה של המועדון, כשהחליף את נואה לאנג בדקה ה-85 בניצחון 3-2 על ראסינג גנק במסגרת הסופר קאפ הבלגי.
ב-4 בדצמבר ערך את הופעת הבכורה שלו בליגת העל הבלגית, בניצחון 3-2 על סרינג במסגרת המחזור ה-17 לעונת .
ב-7 בדצמבר ערך את הופעת הבכורה שלו בליגת האלופות, בהפסד 4-1 לפריז סן-ז'רמן במסגרת שלב הבתים לעונת 2021/2022. בעונתו הראשונה בקבוצה הראשונה של המועדון ערך שבע הופעות ליגה, בהן הבקיע שער אחד, וזכה עם קלאב ברוז' באליפות בלגיה.
סיסו הוא סרט פעולה-מתח היסטורי משנת 2022 שכתב וביים יאלמרי הלנדר.
הסרט מתרחש בלפלנד הפינית במהלך מלחמת העולם השנייה, עוקב אחר לוחם פיני אגדי ומחפש זהב לשעבר המנסה לאבטח את הזהב הגנוב שלו ולהגן על עצמו מפני יחידת חיסול גרמנית בראשות קצין אס אס אכזרי.
בסרט מככבים יורמה טומילה, אקסל הני, ג'ק דולן ומימוזה וילאמו.
במקור, היה אמור הלנדר לעבוד על קומדיית המדע הבדיוני "Jerry and Ms.
Universe" בתור הפרויקט הבא שלו לאחר "נשיא על הכוונת" (2014), אבל מגפת הקורונה שינתה את תוכניתו והוא המשיך הלאה ליצירת "סיסו".
הסרט צולם בשנת 2021 ליד הכפר נוורגם בלפלנד עם תקציב של כ-6 מיליון אירו.
לדברי הלנדר, קיבל השראה משמעותית לסרט מדמותו של "רמבו" בסרט "משחק הדמים" (1982) ודמותו של הצלף הצבאי הפיני סימו האוהא, שנלחם נגד הצבא האדום.
Sony Pictures Worldwide Acquisitions, מחלקה של סרטי סוני, רכשה את זכויות ההפצה העולמיות של הסרט מחוץ למדינות נורדיות.
וליונס גייט רכשה זכויות להפצת הסרט באמריקה הצפונית.
הסרט עלה לראשונה בפסטיבל הסרטים הבין-לאומי בטורונטו ב-9 בספטמבר 2022. הסרט הוקרן בבכורה בפינלנד ב-27 בינואר 2023, ויצא לאקרנים בארצות הברית ב-28 באפריל 2023. הוא קיבל ביקורות חיוביות מהמבקרים.
לאחר שפינלנד הפסידה במלחמת ההמשך בסוף 1944, ברית המועצות מסכימה להפסיק את הלחימה אם כל החיילים הגרמנים יגורשו מפינלנד.
זה גורם לכוחות הגרמנים להגיב כנגד הפינים, מה שמוביל למלחמת לפלנד.
אטאמי קורפי, חייל קומנדו בדימוס ששירת ב"מלחמת החורף", חי חיי בדד עם הסוס שלו וכלב הבדלינגטון טרייר הנאמן שלו בשיממון המרוחק של לפלנד ומבלה את ימיו בחיפוש וכרייה אחר זהב.
הוא מבחין בקרבות המתרחשים באופק, אך אינו מעניק להם תשומת לב.
לאחר שגילה מרבץ זהב עשיר, הוא אוסף כמות נכבדה של גושי זהב ועולה על סוסו לכיוון העיר הקרובה ביותר כשכלבו משתרך אחריו.
לאורך הדרך, אטאמי נתקל במחלקת ורמאכט של 30 איש בראשות אובר-שטורמפיהרר האס אס האכזרי ברונו הלדורף והכפוף שלו וולף, אשר הורסים כפרים במהלך נסיגתם בשיטה של אדמה חרוכה ואף לקחו עימם כמה נשים פיניות בשבי.
הלדורף מתעניין מעט באטאמי אך מאפשר לו לעבור.
עד מהרה פוגש אטאמי קבוצה שנייה של חיילים, לאחר שהם מגלים שתיקי האוכף שלו מלאים בזהב הם מתכוננים להוציא אותו ואת הכלב שלו להורג.
אבל לפני שהם מספיקים להגיב, הוא הורג את כולם במהירות.
לאחר שמיעת קולות הירי, פוקד ברונו על פלוגתו לסוב לאחור לחקור את העניין, רק בכדי לגלות את הטבח.
הוא מוצא את אחד מגושי הזהב של אטאמי, שנלקח על ידי אחד החיילים הגוססים.
ברונו והטנק שלו רודפים אחרי אטאמי עד לקצה שדה מוקשים, שם סוסו של אטאמי נהרג על ידי מוקש.
בעודו מקבץ את הזהב שלו שהתפזר, מפוצץ אטאמי בכוונה מוקש נוסף כדי לברוח.
החיילים הנשלחים בעקבותיו מוצאים מהר את סופם עקב הפעלה לא מכוונת של המוקשים.
שתיים מהנשים השבויות מצוות ללכת לפני השיירה כדי להבטיח דרך בטוחה.
ברונו פועל בניגוד לפקודות שקיבל להמשך נסיגה במטרה לאתר את אטאמי ואת הזהב שבידיו שיועיל לו לאחר ההפסד במלחמה.
פצוע ומותש, אטאמי מתעורר מהתקרבותה של המחלקה.
כשכלבי החיילים על עקבותיו, הוא נתלה מתחת לאחד מכלי הרכב הגרמניים ומחורר את מכל הדלק, דבר הגורם לגופו להישטף בבנזין כדי להסתיר את ריחו.
כאשר המחלקה עוצרת כדי לבדוק את הדליפה, אטאמי נמלט, שומר על מרחק בטוח מהכלבים באמצעות כך שהוא מצית עצמו באש לפני שהוא צולל לתוך האגם הסמוך.
ממתין שיעלה על פני השטח, ברונו שולח חיילים לאגם, אך אטאמי משסף את גרונם מתחת למים ונושם באמצעות האוויר הנמלט מצווארם.
אטאמי מגיע לצד השני של האגם, אבל ברונו מוצא את הכלב שלו.
אטאמי מגלה שהעיר רובניימי הוחרבה והובערה על ידי הגרמנים, ותופס מחסה בתחנת דלק.
ברונו שולח את הכלב של אטאמי למצוא את בעליו, כשמקל דינמיט דולק מחובר לקולר שלו.
אטאמי מציל את הכלב אך הפיצוץ מהמם אותו.
ברונו, וולף ונהג הטנק שוצה תולים את אטאמי מהשלט של תחנת הדלק, לוקחים את הזהב ומשאירים אותו למות לא לפני שברונו משאיר גוש זהב אחד בכיסו של אטאמי על "טרחתו".
כשהם הולכים, אטאמי נועץ את פצעו הפתוח בזרוע ברזל בולטת שעל העמוד, דבר המציל אותו מחנק בלולאת התלייה אך גורם לו לאבד הכרה כשהוא עדיין תלוי על החבל.
זוג טייסים גרמנים נוחתים בחיפוש אחר דלק וההדף מהמטוס מרעיד את השלט של תחנת הדלק וגורם לאטאמי ליפול ארצה.
המהנדס במטוס מבחין שאטאמי בחיים והטייס מורה לו להרוג אותו ואת הכלב הנבחן שלו.
אטאמי מצליח להרוג את המהנדס ולעלף את הטייס.
ברונו שאינו מוכן להתמודד עם ההשלכות של תבוסתה הקרבה של גרמניה, מתכוון להשתמש בזהב כדי להימלט עם וולף ושוצה, ולארגן טייס שיטיס אותם למקום מבטחים בזמן ששאר המחלקה עושה את דרכם לנורווגיה.
בינתיים, אטאמי מכריח את הטייס ששרד להטיס אותו לכיוון המחלקה.
עד מהרה, החיילים מגלים שהמטוס התרסק באמצע השביל שלהם, כשהטייס נתלה על ידי אותה לולאה שוולף השתמש בה על אטאמי.
כשהשיירה ממשיכה, אטאמי מטפס על המשאית המחזיקה את הנשים השבויות, הורג את החיילים השומרים עליהן ומחמש את הנשים.
הוא ואיינו, אחת הנשים השבויות, תופסים שליטה על אחת המשאיות, אטאמי מזנק על הטנק של ברונו בזמן ששאר הנשים פותחות בירי על החיילים במשאית השנייה.
אטאמי שולף את וולף מתוך הטנק ומכה אותו קשות, עוזב אותו לחסדי הנשים ופותח במרדף אחר ברונו, אשר רוצח את שוצה בדם קר לפני שממריא עם הטייס.
אטאמי יורה על המטוס, פוצע את הטייס אנושות, ומשתמש במכוש שלו כדי לפרוץ את דרכו אל בטן המטוס בעודו באוויר.
לאחר קרב פנים אל פנים, ברונו המתוסכל מכה את אטאמי עם רצועה סטטית, ומצליח לבסוף להכניע אותו.
כשברונו עומד להכות אותו שוב, אטאמי מחבר במהירות את הרצועה לפצצה ומשחרר אותה דרך דלת תא הפצצות ובכך מפיל את ברונו אל מותו.
לאחר שמצא שגם הטייס מת, חוגר אטאמי את עצמו תוך שהמטוס מתרסק לתוך ביצה גדולה.
הנשים בראשות איינו מוסרות את וולף ואת הטנק הגרמני ליחידה פינית שאינה מאמינה לנגד עיניה.
אטאמי, עודנו בחיים באופן פלאי, זוחל החוצה מהביצה, מתאחד עם הכלב שלו ועושה את דרכו להלסינקי מוכת המלחמה.
עקוב מדם ומוכה, אטאמי נכנס לבנק שם הוא משליך את גושי הזהב שלו על הדלפק.
שאר הלקוחות לבושים בהידור ומסתכלים עליו בפליאה.
לבסוף הוא מדבר, בפעם הראשונה בסרט, מבקש מהפקידה להחליף אותם בשטרות גדולים, ומסביר שהמטרה היא "שלא יהיה לי כל כך כבד לסחוב".
יורמה טומילה – אטאמי קורפי
אקסל הני – ברונו הלדורף
נכון ל-9 ביוני 2023, הסרט גרף 7.3 מיליון דולר בארצות הברית ובקנדה, ו-4.3 מיליון דולר בטריטוריות אחרות, בסך כולל של 11.6 מיליון דולר ברחבי העולם.
בארצות הברית ובקנדה, הסרט הופץ לצד "סיפורו של ג'ורג' פורמן" ו"אלוהים, אתה שם?
זאת אני, מרגרט", והיה צפוי להכניס כ-4 מיליון דולר מ-900 בתי קולנוע בסוף שבוע הפתיחה שלו.
הוא לבסוף הרוויח 1.4 מיליון דולר ביום הראשון שלו, כולל 585,000 דולר מההקרנות המקדימות שלו.
הכנסות הפתיחה שלו המשיכו ל-3.3 מיליון דולר, כשהוא מסיים במקום השמיני.
באתר הביקורות Rotten Tomatoes,93% מתוך 152 ביקורות הן חיוביות, עם דירוג ממוצע של 7.7/10. הקונצנזוס של האתר קורא: "מבחינה נרטיבית, כיוון שהוא גורי להפליא, 'סיסו', תחת השראת פסטיש, נותן סיפוק לחובבי פעולה".
Metacritic, שמשתמשת בממוצע משוקלל, העניק לסרט ציון של 70 מתוך 100, המבוסס על 25 מבקרים, מה שמצביע על "ביקורות חיוביות באופן כללי".
קהלים שנסקרו על ידי PostTrak העניקו לסרט ציון חיובי של 80%, כאשר 60% אמרו שהם בהחלט ימליצו עליו.
רוברט דניאלס מ-RogerEbert.com העניק לסרט שלושה וחצי מתוך ארבעה כוכבים, והצהיר כי "'סיסו' מבדר בצורה יוצאת דופן, בעיקר בגלל שבניגוד לנושאים הרציניים שבו, הוא אינו מפחד להיות שטותי".
רוס בונימה מהאתר קוליידר נתן לסרט את הציון "B", ואמר ש"'סיסו' הוא בהחלט מגוחך, אך לפעמים זה פשוט כיף לראות כמות גסה של נאצים מקבלים את מה שמגיע להם".
טום שון מהטיימס דירג את הסרט ארבעה מתוך חמישה כוכבים, וציין כי "הסרט הוא אלים בצורה הזולה והמקסימליסטית של סרט של טרנטינו - עצמות נשברות, גופות נחתכות לגזרים, דם ניתז על המסך - אבל אין שום דבר מבולגן בעלילה, אשר דחוסה כמו סרט של סרג'ו לאונה".
שנהפרסקטגוריהמועמדיםתוצאה2022פסטיבל הסרטים של סיטג'סהסרט הטוב ביותרסיסוהשחקן הטוב ביותריורמה טומילההצילום הטוב ביותרקייאל לגרוסהמוזיקה הטובה ביותריורי ספה, Tuomas Wäinölä2024פרס סאטורןהסרט הבינלאומי הטוב ביותרסיסו
במרץ 2023, רמז הלנדר בראיון ל-STT על הרעיון שאם הסרט יצליח בקופות בארצות הברית, הוא ישקול בחיוב ליצור המשכון אפשרי.
סרט ההמשך מתוכנן לצאת לאקרנים בנובמבר 2025.
סיסטמה איבריקו (בספרדית: Sistema Ibérico) היא אחת מהמערכות העיקריות של רכסי הרי ספרד.
רכסי המערכת משתרעים על שטח נרחב ומורכבים משרשראות הרים חשופים, בגובה רב יחסית, הממוקמים באזור המרכזי של חצי האי האיברי, אך מגיעים כמעט עד חוף הים התיכון בקהילת ולנסיה במזרח.
למערכת חשיבות הידרוגרפית, שכן היא מהווה את קו פרשת המים של רוב הנהרות הגדולים בספרד ובפורטוגל, כולל אגן הניקוז של נהר אברו ממזרח ואגני נהרות דורו, טחו, גוודיאנה, יוקר וטוריה מערבה ודרומה.
בחלק מן הרכסים קיימים אזורי כרייה חשובים כגון סיירה מנרה, סיירה דה ארקוס וסיירה דה סן חוסט.
הסיסטמה איבריקו הוא אחד מאזורי הכרייה הראשיים בספרד מאז ימי קדם.
לאחת מנפות אראגון הממוקמת בסיסטמה איבריקו הוענק השם Cuencas Mineras, אשר משמעותו "אגני כרייה", שכן הכרייה היא הפעילות העיקרית בנפה.
רכס הרי סיסטמה איבריקו גובל בקצהו המזרחי של המסטה ומפריד בין מסטה סנטרל לעמק אברו ולחוף הים התיכון .
רכסי הסיסטמה איבריקו משתרעים מצפון-מערב לדרום-מזרח בין מישור אברו למסטה סנטרל לאורך למעלה מ-500 ק"מ, ממסדרון לה בורבה במחוז בורגוס קרוב להרים הקנטבריים ועד לים התיכון סמוך לוולנסיה בדרום וסמוך לטורטוסה ולדלתה של נהר אברו במזרח.
עיקר הסיסטמה איבריקו ממוקם בחצי הדרומי של אראגון.
הגאולוגיה של המערכת האיברית מורכבת, שכן לא ניתן להגדירה כמערכת הומוגנית.
היא מורכבת מרכסי הרים, ללא סדר מוגדר, מסיבים, רמות ושקעים ללא הרכב פטרולוגי משותף ומבנה כולל.
אבן גיר ימית, שיש ואבן חול נפוצים בכל האזור.
חלקים במערכת מבודדים מבחינה גאולוגית וקוטעים את רצף השלם, מקושרים לחלקים האחרים דרך רמות בגבהים משתנים.
אזורים הרריים גדולים של הסיסטמה איבריקו התרוקנו מאוכלוסייה מאז תחילת המאה ה-20. עיירות רפאים רבות וכפרים נטושים פזורים בחלקים שונים של הסיסטמה איבריקו, במיוחד במחוז טרואל.
במאה ה-21 למספר רב של עיירות ששרדו יש רק אוכלוסייה שיורית.
בחלק מן היישובים, רבים מהתושבים אינם ילידי ספרד אלא מהגרים מרומניה, או המגרב, העובדים כעובדי קבלן בתחום החקלאות.
הגירה שלילית מהאזורים ההרריים הכפריים בספרד עלתה לאחר תוכנית הייצוב של הגנרל פרנקו ב-1959. גודל האוכלוסייה ירד באופן משמעותי עם תחילת הגירה לאזורי התעשייה של הערים הגדולות ועיירות החוף בהן גדלה תעשיית התיירות.
גורמים נוספים להגירה היו נטישת הנוער המקומי את שיטות החקלאות המסורתיות, שהיו עמוד התווך של כלכלת הכפר, כגון גידול כבשים ועיזים, כמו גם השינויים באורח החיים שהשפיעו על ספרד הכפרית במהלך המחצית השנייה של המאה ה-20.
עזיבת תושבי האזור עודדה את התרבות חיות הבר, כך אחת המושבות האחרונות של נשר מקראי באירופה נמצאת בסיסטמה איבריקו.
גם זאבים ונשרים ונציים (עיט זהוב, עיט ניצי, עיט גמדי, חיוויאי הנחשים) נפוצים יחסית בהרים המבודדים.
היונקים הבולטים באזורים השוממים מאדם הם יעל איברי, אייל, חזיר בר, גירית מצויה, הגחן מצוי.
באזור גם זוחלים רבים, חלקם נדירים.
בין הנחשים הקיימים בהרים: נחש מים מאורה, נחש מים אירופי, תלום-קשקשים מצוי וצפע.
מיני דו-חיים מסוימים מצויים בשפע ליד בריכות ופלגי מים בכל האזור.
פעילויות גידול בקר מסורתיות, שהיו בעבר חשובות במרכז איבריה, עדיין מתקיימות באזורי אחו יבש בכפרים מסוימים בסיסטמה איבריקו.
באזור גם פעילות ציד בעיקר באזורים בעלי קירבה לערים ובסופי שבוע.
בחלק מהאזורים יש ריכוזים מיוערים, המורכבים בעיקר מעצי אורן, אלון, ושדר.
רכסים אחרים הם סלעיים וחשופים עם עשב ושיחים.
לעיתים קרובות המדרונות הדרומיים יבשים יותר מהצפוניים ועשויים להיות בסכנת שריפות בתקופות של בצורת ממושכת, במיוחד בקיץ.
ביצות אינן נפוצות בחצי האי האיברי, אך ביצות בגובה רב נוצרות באזורים מעטים בסיסטמה איבריקו בהם המים נותרים עומדים בגבהים שבין 1,400 ו-1,550 מטר.
הצמחים הגדלים בביצות אלו הם בעיקר טחב.
רכסי הסיסטמה איבריקו אינם הגבוהים בספרד.
עם זאת, חשיבותם רבה מאוד מבחינה הידרוגרפית, שכן הנהרות החשובים של חצי האי האיברי מקורם ברכסים אלה, המהווים את קו פרשת המים בין האוקיינוס האטלנטי לים התיכון.
הנהרות הבאים מקורם בסיסטמה איבריקו:
הדורו והטחו, זורמים מערבה על פני מסטה סנטרל לכיוון פורטוגל
נהר החאלון, אחד מיובליו העיקריים של אברו, הזורם צפונה, כמו גם הוארבה ונהר ארנדה.
הטוריה, היוקר והקבריאל זורמים מזרחה וחוצים את ולנסיה לכיוון הים התיכון.
סיסאל יוהאנה נורדברג ניקלסן (בדנית: Sissal Jóhanna Norðberg Niclasen; נולדה במרץ 1995), הידועה בשמה הפרטי בלבד, היא זמרת פארואזית.
ייצגה את באירוויזיון 2025, שהתקיים בבזל שבשווייץ, עם השיר "Hallucination".
סיסאל נולדה בטורסהאבן, בירת איי פארו.
היא בתה של האמנית מיקלינה נורדברג.
בשנת 2005 זכתה בתחרות השירה הלאומית לילדים באיי פארו עם השיר "Summarið er komið".
בשנת 2010 זכתה בתחרות הזמר השנתית Ársins Songrødd.
בשנת 2025 הוציאה את המיני-אלבום הראשון שלה, Hear Me Now.
בפברואר נודע כי היא תשתתף בקדם הדני לאירוויזיון 2025, Dansk Melodi Grand Prix, עם השיר "Hallucination".
בשלב הגמר דורגה במקום הראשון, לאחר שניצחה הן בין השופטים והן בהצבעת הקהל.
היא האמנית השנייה מאיי פארו שמייצג את דנמרק באירוויזיון, לאחר ריילי באירוויזיון 2023. היא התחרתה בתחרות בחצי הגמר השני והצליחה להעפיל לגמר.
מאוחר יותר התברר שהיא הגיעה למקום ה-8 עם 61 נקודות.
היא האמנית הראשונה מאיי פארו שהעפילה לגמר האירוויזיון.
בגמר, הופעתה הייתה ההופעה ה-22. היא הגיעה למקום 23 עם 47 נקודות, כאשר 45 נקודות הגיעו מהשופטים ושתי נקודות הגיעו מהקהל.
סיסאל מתגוררת בקופנהגן עם שתי בנותיה.
סיסופ, קיצור של system operator – מפעיל מחשב, ולפעמים מקוצר גם ל-op, הוא מונח שהיה נפוץ בעיר בשנות ה-80 וה-90 ככינוי למפעיל מערכת מחשב מרובת משתמשים מהסוגים שקדמו להופעת האינטרנט המודרני.
מערכות כגון BBS (מערכת לוח מודעות) או קבוצה וירטואלית של שירותים מקוונים.
ניתן להשתמש בביטוי גם כדי להתייחס למנהלי שירותי רשת אחרים מבוססי אינטרנט.
סיסופים לעיתים לא היו פועלים למטרת רווח, אלא תרמו את פעילותם לקהילה.
מבחינה היסטורית, באשר מחשבים ואתרי אינטרנט לא היו נפוצים כמו בשנות האלפיים.
המונח "סיסופ" התייחס למפעילים של כל מערכת מחשב, ובמיוחד למחשב מיינפריים.
כהגדרה שמרנית, "סיסופ" הוא אדם המפקח על תפעול שרת, בדרך כלל במערכת מחשב גדולה.
השימוש במונח הפך פופולרי בסוף שנות ה-80 וה-90, במקור בהתייחס למפעילי BBS.
אדם עם פונקציות מקבילות בשירות אירוח רשת או בשרת נקרא בדרך כלל "סיס-אדמין", קיצור של System Administrator.
מכיוון שתפקידים כאלה היו לרוב משותפים עם תפקידו של הסיסופ לפני הופעת האינטרנט, המונח "סיסופ" משמש לעיתים באופן כללי יותר כביטוי להתייחס למנהל או למנחה, כגון מנהל פורום.
לפיכך, המונח "סיס-אדמין" משמש טכנית כדי להבחין בתפקיד המקצועי של מנהל המחשוב בפועל.
סיסמה (בארמית: סיסמא) היא אות מוסכם המשמש כאמצעי זיהוי לשם בקרת גישה.
הסיסמה עשויה להיות מילה, ביטוי קצר (שבדרך כלל חסר משמעות), רצף ספרות או תווים כלשהם, צליל (כגון מספר מסוים של נקישות בדלת או השמעת קול מסוים) ועוד.
הסיסמה נבחרת באופן שקל לזכרה ונשמרת בסוד מאלו שאינם מורשים להיכנס לתחום המוגן.
המעוניין להיכנס לתחום המוגן נבדק בתחילה האם הסיסמה ידועה לו או לא והגישה מאושרת או נדחית בהתאמה.
עקב סודיות הסיסמה, עצם ידיעתה אמורה לשמש כאימות לזהותו של המשתמש בה.
השימוש בסיסמאות מילוליות נעשה עוד בימי קדם, במקומות בהם נדרש אמצעי זיהוי מחשש לחדירה והתגנבות של גורמים בלתי מזוהים כמו מרגלים או מחבלים למתחם מוגן, עיר או מבצר.
הזקיף בשערי העיר או המבצר היה מאפשר כניסה רק למי שידע לומר את הסיסמה הנכונה.
בסיפור "עלי באבא וארבעים השודדים" שבסיפורי אלף לילה ולילה מסופר על עלי באבא המבחין בארבעים שודדים שמצליחים להיכנס למערה נסתרת, לאחר שהם קוראים: "סומסום היפתח!" ובעקבות זאת מצליח גם עלי באבא לחדור למערה.
במדרש מובא שימוש דומה בסיסמה.
"רבי פנחס בשם רבי ראובן אומר: ראית מימיך אדם אחד יוצא מן הצפון ואדם אחד יוצא מן הדרום ומזדווגין זה לזה, אלולי שעשו סיסמא ביניהן" (מדרש שמואל ).
גם בתקופה המודרנית נעשה שימוש צבאי בסיסמאות.
חברי מחתרת ניל"י השתמשו בזיהוי באמצעות סיסמת נקישות בדלת.
בעידן המודרני סיסמה היא כלי שימושי לבקרת גישה למקורות מידע ושירותים דיגיטליים.
דוגמאות לאלו הם: חשבון ברשת מחשבים, שיחה בטלפון סלולרי, גישה לערוץ טלוויזיה בכבלים, כרטיס אשראי או מכשיר למשיכת מזומנים.
אמצעים אלו מוגנים באמצעות סיסמה או אמצעי זיהוי אחר המבטיח את זהות המשתמש המורשה לנצל אמצעים אלו ומונע ממתחזים או כאלו שאינם מורשים מלגשת אליהם.
המילה סיסמה (בכתיב מנוקד: סִסְמָה) מקורה ביוונית.
היא מופיעה לראשונה בעברית בלשון חז"ל, שם היא נקראת סיסמא.
המילה נקלטה בעברית ישראלית, בה מילים בגוף נקבה מסתיימות באות ה"א, לכן הכתיב התקני כיום הוא סיסמה ולא סיסמא (בדומה למילים סדנה, דוגמה, טיוטה, קופסה וכורסה).
בעבר היה מקובל הכתיב המלא ססמה, ללא האות יו"ד, מכיוון שיש שווא נח בסמ"ך השנייה.
בשנת 2017 שונו כללי הכתיב המלא על ידי האקדמיה ללשון העברית ומאז הכתיב התקני הוא סיסמה.
Personal Identification Number הוא מספר זיהוי אישי קצר (בדרך כלל בן ארבע ספרות), המשמש בעיקר במסופי משיכת מזומנים באמצעות כרטיס משיכה או כרטיס אשראי.
מספר PIN, בדרך כלל מהווה רק חלק מההגנה, כאשר אמצעי ההגנה הנוסף הוא הכרטיס עצמו, שמכיל פס מגנטי או מעגל משולב, שבו צרוב מידע נוסף.
מידע זה יחד עם מספר הזיהוי האישי מאפשרים למערכת לאמת את הכרטיס ואת זהות בעליו.
היות שהמספר האישי קצר, בעיקר כדי לאפשר את זכירתו, דרוש אמצעי הגנה נוסף משום שניחוש המספר קל מדי.
די לנסות במקרה הגרוע 10,000 ניסיונות בלבד לפני שמוצאים את המספר הסודי.
על כן המערכות מגבילות את מספר האפשרויות להקלדת מספר שגוי.
אם המשתמש הקיש מספר שגוי שלוש פעמים, הכרטיס נבלע.
בחלק מהמכוניות משמש PIN כאמצעי הגנה על התנעת הרכב, בנוסף למפתח פיזי.
מספר ניסיונות הקלדה שגויים יחסמו את האפשרות להתניע את הרכב.
אמצעי הגנה זה כולל בדרך כלל רק ארבעה או חמישה מקשים, שמתוכם יש לבחור את המספר הסודי, כך שמספר האפשרויות הכולל מצטמצם.
כאשר, למשל, יש להקיש קוד סודי בן 4 ספרות הנבחרות מתוך 5 מקשים בלבד - מתאפשרים רק קודים שונים.
משתמש טיפוסי ברשת מחשבים, יידרש להקיש שם משתמש וסיסמה לעיתים קרובות, כגון: גישה לחשבון משתמש, גישה לדואר אלקטרוני, גישה לקובץ, מסד נתונים, אתר אינטרנט, מנוי בעיתון מקוון או חברות בוויקיפדיה.
הסיסמה אינה חייבת להיות מילה כלשהי אלא כל צירוף של תווים או ספרות.
למעשה ככל שהסיסמה חסרת משמעות כך היא קשה יותר לניחוש.
לעיתים הסיסמה היא בעצם משפט שלם המורכב מרצף מילים או מספרים ולעיתים היא רצף קצר של ספרות בלבד כגון "המספר הסודי" של כרטיס אשראי.
סיסמה קונבנציונלית היא סיסמה קבועה המשויכת למשתמש מסוים, בדרך כלל מחרוזת של שישה עד עשרה תווים וסימנים, שניתן לזכור בעל פה.
סיסמה זו משמשת כסוד משותף בין המשתמש והמערכת.
בהוכחת ידיעת הסיסמה המשתמש מאמת את זהותו כלפי המערכת.
כדי לקבל גישה למשאב מערכת, המשתמש מתבקש להקליד את שמו וסיסמתו כאשר שם המשתמש הוא טענת זהותו והסיסמה היא ההוכחה.
המערכת בודקת האם הסיסמה שהציג תואמת את הרישום עבור משתמש זה וכן שהמשתמש זכאי לגישה המבוקשת.
כדי להקשות על ניחוש הסיסמה על ידי אדם שאינו בעל הסיסמה מערכות מחשבים מאפשרות את הפעולות הבאות:
השהיה לאחר הקשת סיסמה לא נכונה מספר פעמים - כדי למנוע התקפות מסוג כוח גס המערכת אינה מאפשרת הקשת סיסמה ברצף למעלה ממספר קטן של פעמים.
נעילה לאחר הקשת סיסמה לא נכונה מספר פעמים - נעילה דורשת התערבות של צד שלישי או מתן נתונים נוספים המאשרים שהמקיש הוא בעל הסיסמה.
קביעת תוקף לסיסמה - בדרך כלל מדובר על חודשים בודדים שלאחריהם נדרש שנוי הסיסמה.
היסטורית סיסמאות - המערכת שומרת סיסמאות ישנות כך שבהחלפת הסיסמה לא יהיה ניתן להשתמש בסיסמאות ישנות.
זמן מינימום להחלפת סיסמה - כדי למנוע מהמשתמש להחליף את הסיסמה מספר פעמים ברציפות ולחזור לסיסמה ישנה המערכת מאפשרת החלפת סיסמה רק פעם במספר ימים.
המערכת צריכה לאחסן מידע כלשהו המאפשר לה לאמת את סיסמאות המשתמשים הרשומים בה.
השיטה הנאיבית היא שמירת מסד נתונים המכיל את שמות המשתמשים והסיסמאות המתאימות לכל אחד מהם במצב קריא, בקובץ המוגן מפני קריאה וכתיבה (באמצעות הגבלת זכויות גישה ברמת מערכת).
כאשר תהליך האימות נעשה באמצעות השוואה מול מסד הנתונים, ללא שימוש בטכניקות קריפטוגרפיות כלשהן.
אולם שיטה זו מסוכנת מאחר שאינה מספקת הגנה מפני משתמשים בעלי זכויות מיוחדות (כמו זכויות מנהל) וכן אינה מספקת הגנה מפני ניסיון חדירה מבחוץ.
גם שמירת קובץ הסיסמאות על גבי מדיה ניידת כמו כונן נשלף אינה מועילה במיוחד.
השיטה הנפוצה יותר היא שמירת הסיסמאות במצב מוצפן.
שיטה זו הוצעה לראשונה על ידי רוג'ר נידהם והוכנסה לשימוש במערכות יוניקס.
כל סיסמה מגובבת באמצעות פונקציית גיבוב חד-כוונית ותוצאת הפונקציה היא שמאוחסנת בקובץ הסיסמאות.
כדי לאמת את הסיסמה שהקיש המשתמש, המערכת מחשבת את הערך החד-כווני (Hash) של הסיסמה ומשווה מול הערך השמור בשם המשתמש המתאים במסד הנתונים.
שיטה זו מספקת הגנה מעט טובה יותר מאחר שלא ניתן לעשות שימוש כלשהו בערך החד-כיווני כשלעצמו ואי אפשר לחלץ את סיסמת המשתמש מתוכו.
פונקציה חד-כיוונית מבטיחה מעצם הגדרתה כי יהיה בלתי אפשרי למצוא את הערך המקורי אשר הוזן כקלט לפונקציה.
סיסמה אמורה להיות קשה לניחוש כדי לספק רמת בטיחות מינימלית.
כלל לא משנה כמה מורכבת ובטוחה תהיה מערכת האימות, אם הסיסמה עצמה "חלשה" קרי, קלה לניחוש.
ישנן טכניקות כמו מתקפת מילון לניחוש סיסמאות נפוצות בסבירות גבוהה.
במתקפת מילון, התוקף מצליח לשים ידו על עותק של קובץ הסיסמאות של המערכת ומנסה לנחש סיסמאות על ידי שימוש במילון סיסמאות נפוצות (בבדיקת הערכים החד-כיווניים של כל סיסמה אפשרית).
בשיטה זו לא מתמקדים במשתמש ספציפי, אלא תוקפים את קובץ הסיסמאות כולו.
בדרך כלל אם לא מגבילים משתמשים בבחירת הסיסמה, הם נוטים לבחור מילים או ביטויים נפוצים, חלקים משמם או תאריכים ידועים.
על כן ישנן מערכות שאוכפות "כללי סיסמה", כדי למנוע מהמשתמשים לבחור סיסמאות חלשות.
המטרה של כללי סיסמה היא הגברת האנטרופיה (רמת אי-הוודאות) של הסיסמה, כדי להקשות על מתקפת המילון האמורה.
אם הסיסמה נבחרה בהסתברות שווה מתוך קבוצת כל הסימנים האפשריים אזי האנטרופיה שלה מקסימלית והיא שווה ללוגריתם בבסיס 2 של טווח הסיסמאות האפשרי.
דוגמאות לכללי סיסמה נפוצים: הגבלת אורך מינימלי לסיסמה, הקפדה על שימוש במגוון רחב יותר של תווים וסימנים כמו אותיות, מספרים וסימני פיסוק, בדיקה שהסיסמה אינה חלק משם המשתמש או בעלת יתירות גבוהה (כמו חזרה על תווים מסוימים מספר פעמים).
כמו כן מערכות רבות אף מגבילות את תוחלת החיים של הסיסמה (כלומר דורשות החלפת הסיסמה בתדירות גבוהה).
שיטה נוספת להתגונן מפני מתקפת מילון, היא "ניפוח" הסיסמה.
הצמדת מחרוזת שאינה סודית אבל אינה מפורסמת (למשל פונקציה של שם המערכת) לכל סיסמה בעת הכנסתה לפני השימוש בפונקציה חד-כיוונית (ערך זה נשמר בקובץ הסיסמאות במצב קריא).
כאשר המערכת מאמתת סיסמה היא מוסיפה תחילה את ערך הניפוח המתאים לפני בדיקה בפונקציה חד-כיוונית.
התועלת שבשיטה זו היא בעיקר לייצר שונות בין ה HASH של סיסמה נתונה במערכת אחת לבין סיסמה זהה במערכת אחרת ובמקביל לאלץ את התוקף לבדוק כמות גדולה יותר של מידע במידה והיה שימוש בסיסמה קצרה, מה שמגדיל את סיבוכיות המתקפה.
כמו כן ביצוע התאמות מיוחדות בפונקציה החד-כיוונית שמאטות את תהליך אימות הסיסמה מקשות גם על הפעלת כוח גס, כגון שימוש בפונקציה חד-כיוונית עם מספר גדול יותר של סבבים.
משפט-סיסמה הוא משפט או פסוק בעל משמעות המורכב ממספר מילים בעלות הקשר כלשהו.
למרות שהמשפט מכיל יתירות גבוהה יותר מסיסמה חסרת משמעות, השימוש בו מגביר את האנטרופיה מאוד.
בדרך כלל לא משתמשים במשפט סיסמה ישירות אלא תחת זאת מגבבים את מחרוזת המילים לערך בגודל קבוע באמצעות פונקציית גיבוב בטוחה וערך זה משמש כסיסמה.
הרעיון הוא שלמשתמש קל יותר לזכור משפט הגיוני מאשר רצף חסר משמעות של תווים.
בשפה האנגלית כל אות מכילה כ-1.5 סיביות של אנטרופיה, במשפט ארוך סך כל הסיביות האנטרופיה מציע בטיחות גבוהה.
החיסרון היחידי במשפט-סיסמה הוא בצורך להקליד יותר.
מפתח-סיסמה הוא סיסמה שמומרת בעזרת פונקציה מוגדרת למפתח הצפנה סודי, מאחר שהסיסמה כשלעצמה קטנה מדי מכדי לשמש כמפתח הצפנה.
מפתח הצפנה סימטרי טיפוסי צריך להיות בגודל של 64 סיביות לפחות (מפתח AES המינימלי הוא בגודל 128 סיביות).
לבן אנוש קשה לזכור רצף ספרות באורך כזה, לצורך המחשה מפתח של 64 סיביות יכול להגיע לרצף של 20 ספרות עשרוניות.
הרעיון הוא להפיק מפתח הצפנה באורך הדרוש מתוך סיסמה קצרה, בעזרת פונקציה בטוחה כלשהי, בדרך כלל פונקציית גיבוב בטוחה כמו SHA.
החיסרון העיקרי בשיטת סיסמה קבועה, הוא בעובדה שהמשתמש נדרש לשדר את סיסמתו בערוץ תקשורת פתוח.
מצותת המאזין לערוץ התקשורת מסוגל ליירט את סיסמת המשתמש ולעשות בה שימוש חוזר (Replay attack), גם אם הסיסמה מוצפנת.
בנוסף במקרים מסוימים, תוקף יכול לנסות לנחש באופן מקוון את סיסמה.
כמו כן קיימת הסכנה כי התוקף הצליח לחדור למערכת ולחלץ את קובץ הסיסמאות.
גם אם הקובץ מוצפן, הפעלת כח גס על קובץ הסיסמאות בעזרת מתקפת מילון עלולה להביא לתוצאות, במיוחד כשהתקפה כזו נעשית באופן לא מקוון, קרי לתוקף יש את הזמן הנחוץ לו כדי להריץ סריקה של כל הסיסמאות אחת אחרי השנייה או סריקה של הסיסמאות האפשריות לפי סדר עדיפות כלשהו.
במקרים רבים הביאה שיטה זו להצלחות ניכרות להאקרים וקראקרים שתקפו מערכות מוגנות.
הרעיון של סיסמה חד פעמית (OTP) הוא להתמודד עם האיומים האמורים, ציתות או ניחוש הסיסמה ושימוש חוזר (Reply attack) בה, על ידי שימוש בסיסמה חד-פעמית בכל תהליך אימות.
לאחר השימוש בה הופכת הסיסמה לחסרת תועלת לתוקף פוטנציאלי.
ברוב המקרים השימוש בסיסמה חד פעמית לא מחליף את הסיסמה הרגילה, אלא נוסף לתהליך הרגיל.
ישנם כמה דרכים ליישום סיסמה חד פעמית:
המשתמש והמערכת מחזיקים ברשימת סיסמאות משותפת, כל סיסמה מתאימה להתקשרות אחת בלבד.
בכל פעם שהמשתמש נדרש לזהות את עצמו, הוא חושף את הסיסמה הבאה ברשימה.
לשם כך מנהלים מונה למעקב אחר סיסמאות שכבר השתמשו בהן.
חסרונה בכך שיש צורך לנהל רשימה גדולה של סיסמאות בשני הצדדים.
וכן יש צורך להגן על הסיסמאות באמצעים כלשהם מפני חשיפה.
סיסמה חד-פעמית מבוססת פונקציית הצפנה.
שיטה שבה המשתמש והמערכת משתפים ביניהם גרעין התחלתי (Seed) סודי.
כאשר עם כל תהליך אימות המשתמש מייצר ומשדר סיסמה חדשה מתוך הסיסמה האחרונה שהשתמש בה באמצעות פונקציית הצפנה כלשהי, כאשר המפתח להצפנה הוא הסיסמה הקודמת.
חסרונה בכך שהיא דורשת תהליך הצפנה יקר, מלבד העובדה ששימוש בהצפנה מגביל את המערכת מבחינה חוקית.
סיסמה חד-פעמית מבוססת פונקציה חד-כיוונית.
שיטת למפורט או S/KEY לסיסמה חד-פעמית: המשתמש מתחיל בסוד ראשוני המשותף לו ולמערכת.
עם כל תהליך אימות, המשתמש מייצר סיסמה חדשה מתוך הסיסמה הקודמת, באמצעות פונקציית גיבוב בטוחה: וכן הלאה.
המשתמש משדר את הסיסמה החדשה יחד עם מספר סידורי למעקב.
תהליך זה מבוצע מספר מוגבל של פעמים שלאחריהם מתחילים עם חדש.
בשיטה זו יש צורך "לזכור" רק את הסיסמה האחרונה שהייתה בשימוש.
שיטה זו עדיפה על פני האחרות בכך שהיא מספקת רמת בטיחות גבוהה מבלי צורך בתחזוקת רשימת סיסמאות גדולה וכן ללא צורך בתהליך הצפנה כלשהו.
אלטרנטיבה לשיטת למפורט היא, שהמשתמש ישדר למערכת ערך כלשהו (רצוי שיהיה חותם זמן או מספר סידורי כדי למנוע שימוש חוזר), כאשר יחד עמו ישדר את , הסיסמה הראשונית ו-, מעורבלים באמצעות פונקציית גיבוב בטוחה.
המערכת תקבל את זוג הערכים , המערכת תחשב את בעזרת הסוד המשותף השמור במערכת ותאשר את זהותו רק אם התוצאה החד-כיוונית של יחד עם הסיסמה מתאימים ל- שקיבלה.
שיטת למפורט וכן סכמות סיסמה חד-פעמית האמורות, אינן מהוות פתרון מושלם כנגד האיומים האמורים, משום שעדיין יש באפשרות התוקף שמסוגל לחדור למערכת, להשיג עותק של קובץ הסיסמאות.
גם אם אינו יכול לעשות שימוש בסיסמאות שכבר עבר זמנן, באפשרותו לחלץ מן הקובץ סיסמאות חדשות שטרם השתמשו בהם.
מחקרים שנעשו בעבר על ידי RSA, מיקרוסופט, גוגל וגורמים נוספים, מצביעים על כך ששיטות האימות המבוססות רק על סיסמה לבדה אינן בטוחות.
הם הגיעו למסקנה שסכמות סיסמה מספקות הגנה חלשה ביותר ולעיתים אף בלתי מספקת.
ולכן החל מעבר לטכנולוגיה של "אימות חזק" המבוסס על פרוטוקול אתגר-מענה, שיטות אילו לא נועדו להחליף את הסיסמה אלא רק כתוספת חיזוק בתצורה שנקראת אימות דו-שלבי.
כמו כן פותחו טכנולוגיות נוספות המיועדות להחליף את הסיסמה, בהן:
כרטיס אימות ייעודי עם שבב חסין מגע כמו SecurID של RSA, המאפשר אימות יעיל ובטוח באמצעות שיטת סיסמה חד פעמית.
אימות בעזרת שליחת קוד הזדהות נוסף בערוץ אחר כגון SMS או מייל למספר טלפון או כתובת דואר שהוגדרו מראש.
טכנולוגיות אימות ביומטרי כמו אימות מבוסס פנים ואימות מבוסס טביעת אצבע.
אימות בעזרת אפליקציה בטלפון האישי - מיד לאחר הקשת שם המשתמש והסיסמה, נשלחת בקשת הזדהות לטלפון של המשתמש, הזדהות או לחיצה על כפתור באפליקציה מוכיחים שהמזדהה הוא אכן המשתמש ומתבצע תהליך אישור.
חלק מהן כבר נפוצות כיום בשימוש בטלפונים ניידים ובשעוני נוכחות ולאחרונה אף דווח שפייסבוק שוקלת לעבור לאימות מבוסס פנים.
הממשל האמריקאי מנהיג רגולציה הנקראת CAC הדורשת בעיקרון שהחל משנת 2014 תהליכי אימות לא יבוצעו באמצעות סיסמה אלא אך ורק באמצעות כרטיס אימות ייעודי.
רבים סבורים שהשימוש בסיסמאות ילך ויפחת עם הזמן, כאשר במקומן יבואו שיטות חדשות, חכמות יותר.
אולם העובדות בשטח מצביעות על כך שחברות הטכנולוגיה אינן מתכוונות לזנוח את שיטת האימות באמצעות סיסמה בזמן הקרוב.
כל הטכנולוגיות כיום מתמקדות בשילוב של אמצעי הגנה משני יחד עם הסיסמה אבל לא במקומה.
הסיבות לכך הן בעיקר שמישות וזמינות.
הרשתות החברתיות והמסחר האלקטרוני מושתתים ברובם על אימות סיסמה ולא נראה שחברות כמו פייסבוק או גוגל יוותרו על סיסמה לגמרי.
סיסמה להעברת מסר סודי באמצעי תקשורת גלויים
מילת קוד היא סיסמה (מילה או צירוף מילים קצר) שאינה משמשת לזיהוי אלא להעברת מסר סודי באמצעי תקשורת גלויים, כגון שידורי רדיו וטלוויזיה, שקל לצותת להם, כגון קשר רדיו בלתי מוצפן.
מי שאינו שותף בסוד עשוי לדעת שהועבר מסר סודי, אך אינו יודע את משמעותו המדויקת.
סיסמת פרסום (בלעז: סלוגן – Slogan) היא משפט קצר וקליט שמטרתו להעביר מוטו או מסר שיווקי בצורה שתיזכר היטב אצל הצרכנים.
סיסמת הפרסום, בדומה ללוגו, היא מרכיב חשוב במיתוגו של שירות, מוצר או ארגון.
הסיסמה מופיעה באמצעי הפרסומת השונים: תשדיר פרסומת בטלוויזיה או ברדיו, מודעת פרסומת בעיתון, פרסום באתר אינטרנט וכדומה, וכן על אריזות המוצר, על נייר מכתבים של הארגון, במסרי דואר אלקטרוני היוצאים ממנו וכדומה.
לעיתים נכתב לסיסמה לחן, והיא הופכת לזמריר.
בעת יצירת סיסמה חדשה יש להביא בחשבון שיקולים שונים לבנייתה הנכונה.
קיימים שיקולים מצד המפרסם וקיימים שיקולים מצד הלקוחות.
הדגשת מאפיין חשוב של המותג
"העיתון הנפוץ ביותר במדינה" (מעריב)
"העיתון של המדינה" (ידיעות אחרונות)
"הופך שעה אבודה לשעת עבודה" (פלאפון)
העברת מסר שמבדל את המותג ממתחריו
"עיתון אחד טוב מול כל הצהוב" (הארץ)
"איכות זאת לא מילה גסה" (הטלוויזיה החינוכית)
"הכי בבית בעולם" (אל על)
תדמית חיובית למוצר, ללא קשר מהותי לתכונותיו
ביטוי קצר וקליט, אשר הופך בחלוף הזמן למטבע לשון:
"החום בוטל – שותים קריסטל" (קריסטל)
יהיה טוטו!" (המועצה להסדר ההימורים בספורט)
"לא טעית – זהו ויטה" (ויטה)
משחק מילים של כפל משמעות
"אם לא קשה לך – תתקשר" (קליניקה און)
"אתה עושק מורשה?" (האגודה לזכויות האזרח בקמפיין נגד ניצול עובדי קבלן)
"תעסה אותך בריא יותר" (מיטת רפאל)
"קיווי עסיסי עם ויטמין סי" (מועצת הפירות)
מרי אליזבת "סיסי" ספייסק היא זמרת ושחקנית קולנוע זוכת פרס אוסקר ופרס גלובוס הזהב.
ידועה בין השאר בשל גילומה של הדמות הראשית בסרט "קארי", וכן בתפקיד הראשי בסרט "בתו של כורה הפחם", עליו זכתה בפרס האוסקר.
ספייסק נולדה במזרח מדינת טקסס לאב ממוצא צ'כי ולאם ילידת טקסס.
לאחר סיום לימודיה התיכוניים' עברה לניו יורק במטרה לפתח קריירת משחק.
ספייסק החלה את דרכה כזמרת קאנטרי.
היא הקליטה סינגל אחד, בשם "ריינבו".
בעזרתו של בן דודה, השחקן ריפ טורן, נרשמה למכון לי סטרסברג לתיאטרון ולקולנוע.